
Tatabánya Hazavár Program

Stúdium Ösztöndíj Programelem


PÁLYÁZATI FELHÍVÁS

FELSŐOKTATÁS
A Stúdium Közalapítvány pályázatot ír ki a 2026/2027-es tanév I. félévére egyetem, főiskola nappali tagozatán tanuló tatabányai fiatalok tanulmányainak támogatására, az alábbi feltételekkel:

1.  Pályázhat az a hallgató, aki:
· műszaki, természettudományi szakokon – vegyészmérnök, biomérnök, minőségbiztosítási mérnök, gépészmérnök, villamosmérnök, mechatronikai mérnök, logisztikai mérnök, építőmérnök, építészmérnök, környezetmérnök, élelmiszermérnök, energetikai mérnök, mérnökinformatikus, műszaki menedzser szakon vesz részt az ország bármelyik felsőoktatási intézményében;
· pénzügy és számvitel szakon vesz részt az ország bármelyik felsőoktatási intézményében;
· orvosi vagy az alábbi egészségügyi szakokon -, diplomás ápoló, mentőtiszt, védőnő, gyógytornász szakokon tanulmányokat folytat az ország bármelyik felsőoktatási intézményében;
· óvodapedagógus szakon, vesz részt az ország bármelyik felsőoktatási intézményében;
· gyógypedagógia szakon vesz részt az ország bármelyik felsőoktatási intézményében;
· tanító szakon vesz részt az ország bármelyik felsőoktatási intézményében;
· bármely tanár szakos képzésben vesz részt az ország bármelyik felsőoktatási intézményében;
· 28. életévét a pályázat benyújtásának időpontjáig még nem töltötte be;
· állandó tatabányai lakos;
· első diplomáját kívánja megszerezni;
· ugyanazon szakirány magasabb képzési szintjén diplomát kíván megszerezni (MSc képzés);
· a pályázat benyújtását megelőző félévben legalább elérte a 3,75-ös tanulmányi átlagot (félévi súlyozott átlag).

2. Pályázati adatlap beszerezhető az alábbi e-mail címről illetve letölthető a www.tatabanya.hu  weboldalról A pályázat postai úton vagy elektronikusan nyújtható be. Posta cím: Polgármesteri Hivatal, (STÚDIUM Közalapítvány), Tromposch Ágnes,
 2800, Tatabánya, Fő tér 6.
E-mailes benyújtás: studium.kozalapitvany@gmail.com (a pályázati adatlapot valamennyi mellékletével együtt EGY PDF fájlban kérjük megküldeni!)
3. Határidők, tájékoztatás: 
A pályázat benyújtási határideje: 2026. október 19. hétfő
A pályázatok elbírálási határideje: 2026. november 13. péntek
Valamennyi pályázót elektronikus levélben értesítünk az eredményről, valamint a döntést követően összefoglaló cikket teszünk közzé www.tatabanya.hu weboldalon.
4. Egy hallgató csak egy jogcímen kaphat Tatabánya városától ösztöndíjat. Az a hallgató, aki 2026. októbertől Bursa Hungarica ösztöndíjat kap, ebben a félévben nem részesülhet a Stúdium Közalapítvány támogatásában.

5. Az ösztöndíj egy szemeszterre (5 hónap) szól.
6. A megszerezhető ösztöndíj összege:
havonta: 30.000 Ft
7. A felsorolt felsőfokú képzésben résztvevőknél az ösztöndíj 3,75 tanulmányi átlagtól kezdődően jár, valamennyi jogosult esetén tanulmányi eredménytől függetlenül egységes mértékben.
8. Az ösztöndíj megszerzésére jogosultak közül egy adott félévben maximum 40 fő részesül támogatásban. Amennyiben a jelentkezők száma meghaladja a 40-et, akkor a kuratórium a tanulmányi átlagok figyelembevételével sorrendet állapít meg. Ha a tanulmányi átlag által felállított sorrend alapján nem jelölhető ki 40 fő, mert tanulmányi átlag azonosság van, úgy az igazságosság elvét figyelembe véve 40 főnél több tanuló is részesülhet támogatásban.
9. Az ösztöndíjat elnyert hallgatót a Stúdium Közalapítvány Kuratóriuma elektronikus levélben tájékoztatja és az 5 hónapra esedékes ösztöndíjat egy összegben utalja ki.







A Stúdium Közalapítvány Kuratóriuma
2800 Tatabánya, Fő tér 6.( 30/520-8644

